જાહેર કાર્યક્રમોમાં બોલતી વખતે કે કોઈ મિટિંગની ચર્ચામાં ભાગ લેતી વખતે ત્યાંનો માહોલ જોઈને અને વિષયવસ્તુને સમજીને બોલવું જરૃરી હોય છે. જો આપણા શબ્દો વિષયને અનુરૃપ નહીં હોય, અને મોટા પ્રમાણમાં વિષયાંતર થશે, તો શ્રોતાઓને તે પસંદ નહીં આવે. ઘણી વખત વક્તાઓ થોડા વિષયાંતર પછી મૂળ વાત પર પરત આવી જવાની કળા ધરાવતા હોય છે, પરંતુ કેટલાક વક્તાઓ એક વખત વિષયાંતર કર્યા પછી મૂળ વાત પર આવ્યા વગર જ આખું વક્તવ્ય પૂરૃં કરે, ત્યારે તેનું અર્થઘટન અલગ જ થાય છે. વક્તવ્ય દરમિયાન દેશ, સમાજ અને વિશ્વમાં બની રહેલી ઘટનાઓનું જ્ઞાન પણ હોવું જરૃરી છે, કારણ કે કોઈ અલગ વિષય પર બોલતી વખતે દેશ, સમાજ કે વિશ્વના કોઈ વિવાદાસ્પદ ઘટનાક્રમને લગતા શબ્દો ઉચ્ચારાઈ જાય, કે પછી તેને બંધબેસતા શબ્દપ્રયોગો થઈ જાય, તો પણ તે નવા વિવાદો ઊભા કરી શકે છે.